**EELNÕU 2025/310**

**VILJANDI LINNAVOLIKOGU**

OTSUS

### 30. jaanuar 2025 nr

Viljandi Linnavolikogu 31.10.2024 otsuse nr 216

„Viljandi Linnavolikogu ajutise komisjoni

Viljandi Noortevolikogu koosseisu kinnitamine“ muutmine

ja täiendamine

Kohaliku omavalitsuse korralduse seaduse § 22 lõike 1 punkti 20 ja § 47 lõike 1, Viljandi linna põhimääruse § 10 lõike 1, Viljandi Noortevolikogu põhimääruse § 1 lõike 7 ja § 3 alusel Viljandi Linnavolikogu

**o t s u s t a b:**

1. Kinnitada Viljandi Noortevolikogu 2024/2025. a koosseisu vabaliikmeks Doris Meinbek.

2. Kinnitada Viljandi Noortevolikogu 2024/2025. a koosseisu liikmeks Noor Eesti 200 poolt Rainer Oras.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Veski tn 32, 50409 Tartu.

4. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

**Koostaja(d):** Pille-Riin Lillepalu

**Esitatud:** 09.01.2025

**Esitaja:** Pille-Riin Lillepalu  **Ettekandja:** Pille-Riin Lillepalu

**Lk arv:** 2

**Hääletamine:** poolthäälteenamus

Seletuskiri

**Viljandi Linnavolikogu 31.10.2024 otsuse nr 216**

**Viljandi Linnavolikogu ajutise komisjoni**

**Viljandi Noortevolikogu koosseisu kinnitamine“ täiendamine**

Kohaliku omavalitsuse korralduse seaduse § 22 lõike 1 punkti 20 kohaselt kuulub volikogu ainupädevusse volikogu komisjonide koosseisude kinnitamine.

Viljandi linna põhimääruse § 10 lõike 1 kohaselt kinnitatakse volikogu komisjoni koosseis komisjoni esimehe ettepanekul poolthäälte enamusega avalikul hääletamisel.

Ka Viljandi Noortevolikogu põhimääruse § 1 lõike 7 alusel kinnitab komisjoni koosseisu volikogu komisjoni esimehe ettepanekul.

Sama põhimääruse § 3 käsitleb komisjoni moodustamise aluseid alljärgnevalt:

(1) Iga Viljandi linna territooriumil tegutseva põhikooli õpilasesindus võib delegeerida komisjoni ühe liikme ja ühe asendusliikme.

(2) Viljandi linna territooriumil tegutseva riigigümnaasiumi õpilasesindus võib delegeerida komisjoni kuni kolm liiget ja kolm asendusliiget. Viljandi linna territooriumil tegutseva täiskasvanute gümnaasiumi õpilasesindus võib delegeerida komisjoni ühe liikme ja ühe asendusliikme.

(3) Iga Viljandi linna territooriumil tegutsev erakool võib delegeerida komisjoni kuni ühe liikme ja ühe asendusliikme.

(4) Iga Viljandi linna territooriumil tegutseva kõrgkooli üliõpilasesindus võib delegeerida komisjoni kuni kaks liiget ja kaks asendusliiget.

(5) Delegeerimise tingimused määrab ametis olev komisjon.

(6) Viljandis tegutsevad Eestis registreeritud erakondade noorteühendused omavad õigust delegeerida komisjoni koosseisu ühe liikme ja ühe asendusliikme.

(8) Ametis olev komisjoni koosseis võib kuulutada õppeaasta jooksul välja uue konkursi vabaliikmete puudumisel.

(9) Komisjoni liikmete volituste aeg on kaks aastat. Kui komisjoni vabaliige lahkub koosseisust ametiaja keskel, võib ametis olev komisjoni koosseis kuulutada välja vabade vabaliikmete kohtade peale uue konkursi. Kõik delegaadikohta omavad koolid ja organisatsioonid võivad ametiaja sees oma delegaate vahetada.

(10) Komisjoni liikmed valitakse iga kahe aasta tagant oktoobrikuu esimese täispika nädala lõpuks ja nimekiri esitatakse oktoobrikuu linnavolikogu korralisele istungile kinnitamiseks.

2024. aasta detsembris viis Viljandi Noortevolikogu läbi vabaliikmete konkursi, kuhu kandideeris senine Noor Eesti 200 delegaat Doris Meinbek. Rainer Oras, kes oli varem Noor Eesti 200 delegatsiooni asendusliige, on nüüd delegaat.

(allkirjastatud digitaalselt)

Pille-Riin Lillepalu

Viljandi Noortevolikogu esimees